Stort set glemt af historien er den varme modtagelse, som han fik den [[9. juni]] [[1945]], da han og generalløjtnant [[Jimmy Doolittle]] blev hædret med en parade gennem [[Los Angeles]] og en modtagelse på [[Los Angeles Memorial Coliseum]] foran over 100.000 mennesker samme aften.
Den næste dag turnerede Patton og Doolittle rundt i Los Angeles-området. Patton talte foran rådhuset i Burbank og på Rose Bowl stadion i Pasadena. Han bar sin hjelm med en ret linje af stjerner, brystet fuldt af medaljer og to revolvere med elfenbensgreb<ref>Province, Charles M. ''The Unknown Patton''. CMP Publications, 2002. p16.</ref>. Han understregede sin tale med nogle af de samme eder, som han havde brugt overfor tropperne. Han talte om forholdene i Europa og de russiske allierede til de beundrende skarer. Det var nok den eneste gang i USA, at civile i stort tal hørte og så den berømte kriger på podiet.
Historie Sport